stanford-oval/wikipedia huggingface dataset:
גיורא ענבר
ביוגרפיה > שירותו הצבאי

במאי 1973 התגייס לצה"ל והחל קורס טיס אך נשר ממנו לאחר כמה חודשים, ובעיצומה של מלחמת יום הכיפורים עבר לשרת בחטיבת גולני, ושובץ בגדוד 12. ענבר לחם בקרבות הבלימה והתקפת הנגד כנגד הצבא הסורי ברמה ובקרב ההבקעה לרמה הסורית. בגולני עבר ענבר מסלול הכשרה כלוחם וקורס מ"כים חי"ר. את קורס קציני חי"ר סיים בציון נמוך והוענקה לו דרגת ממ"ק (ממלא מקום קצין). ענבר שב לחטיבת גולני ומונה למפקד מחלקה. בהמשך שימש מפקד פלוגה בגדוד 17 (אריות הגולן) בבית הספר למ"כים. בשנים 1979–1981 שימש כמפקד סיירת גולני, בין היתר הוביל ענבר את כוח הסיירת בניסיון ההשתלטות הראשון שכשל על בית התינוקות בו התבצרו המחבלים ועמם בני הערובה בקיבוץ משגב עם. ענבר ואנשיו לקחו חלק גם בניסיון ההשתלטות השני, אותו הובילו לוחמי סיירת מטכ"ל, בפיקוד עוזי דיין, אשר בו חוסלו המחבלים ונהרג פעוט אחד, אייל גלוסקא. ענבר הוביל את לוחמי הסיירת בפשיטות רבות בעומק לבנון. בין היתר פיקד ענבר על הסיירת במבצע מוביל וב"מבצע ורדה", בו פשטו לוחמי הסיירת ב-1980 על מפקדת מחבלים בוואדי חצבייה, הרגו את המחבלים ששהו בה והרסו אותה.
בהמשך מונה למפקד יחידת שלדג, ופיקד עליה במבצע אחים ובמבצע שלום הגליל. במהלך המלחמה פעלה שלדג בפיקוד ענבר בשורת מבצעים ארוכה. בין היתר חדר כוח לוחמים מן היחידה לאזור בקעת הלבנון, שהיה אז בשליטת הצבא הסורי, וסייע לחיל האוויר בהשמדת סוללות טילי קרקע-אוויר ותותחי נ"מ, כחלק ממבצע ערצב 19. בפעולה אחרת פיקד על הקרב לכיבוש מתחם המוזיאון בביירות, והטיל על טל רוסו, מפקד פלוגה ביחידה בדרגת סמ"ר, לפקד על הפריצה וטיהור המוזיאון מכוחות הקומנדו הסורי. לאחר המלחמה העניק ענבר לרוסו דרגת סרן, לאות הערכה על תפקודו במלחמה. שישה ימים לאחר תחילת המלחמה היה כוח של היחידה בפיקוד ענבר, מעורב בתקרית מותו של סגן הרמטכ"ל, האלוף יקותיאל אדם, שנהרג בכפר דוחא, בפאתי העיירה דאמור. בעת סיורו של האלוף אדם בכפר נפתחה לעברו אש מחבלים, והוא פנה למצוא מסתור בבית שטרם טוהר. בבית הנ"ל הסתתרה חוליית מחבלים והם ירו בו למוות. ענבר הוביל את לוחמי היחידה ואת לוחמי חטיבת גולני להסתערות והמחבלים חוסלו.
לאחר המלחמה מונה ענבר למפקד גדוד 51 של גולני(עליו אביו פיקד בעבר), ופיקד עליו בפעילות מבצעית בלבנון. לאחר מכן שימש כראש לשכת הרמטכ"ל, משה לוי. בהמשך שימש כמפקד החטיבה המרכזית באוגדת עזה. בשנים 1990–1992 שימש ענבר כמפקד חטיבת גבעתי. בהמשך למד בקרלייל, פנסילבניה, במכללה לביטחון לאומי של צבא ארצות הברית, ומששב ארצה מונה קצין מבצעים מיוחדים בפיקוד צפון, תחת האלוף יצחק מרדכי. בשנת 1994 הועלה לדרגת תת-אלוף ומונה למפקד יחידת הקישור ללבנון. בדצמבר אותה שנה ארבו פעילי חזבאללה לשיירה של צה"ל סמוך לעיירה מרג' עיון. ענבר קפץ לנקודה והוביל כוח למרדף אחר המחבלים, והרג שניים מהם. ענבר בלט בגישה לוחמנית ותקופתו כמפקד היק"ל התאפיינה במבצעים רבים כנגד החזבאללה, ובהם בין היתר מבצע ענבי זעם.
בשנים 1996–1998 היה ענבר מפקד עוצבת אתגר. ב-1999 השתחרר מצה"ל.
ביוגרפיה > לאחר השחרור מצה"ל

עם שחרורו מצה"ל, תמך בפומבי ביציאת כוחות צה"ל מלבנון ובהמשך נמנה עם מנסחי "יוזמת ז'נבה". ב-2008 השתתף בסרטון שקרא לתמוך במועמדתו של ברק אובמה לנשיאות ארצות הברית.
בשנים 1999–2005 כיהן כמנכ"ל חברת "פוינטר טלוקיישן" - חברה לאיתור כלי רכב, ומשנת 2005 עד 2010 כמנכ"ל קבוצת קמן אחזקות, ושימש כיו"ר פעיל במרבית חברות הבת של הקבוצה בהן תאת תעשיות ותאת טכנולוגיות. בשנים 2015–2021 שימש כחבר דירקטוריון בחברת התעופה ישראייר.
נכון ל-2011, הוא משמש מנכ"ל ובעלים של חברת "אופקי דניש", העוסקת בייעוץ ובניהול פרויקטים בתחומי מים, תשתית וסביבה. בריאיון לידיעות אחרונות העיד על עצמו: ”40% מזמני ומשאביי מושקעים בתרומה לקהילה, בדברים שלא מניבים לי כסף. בנוסף לפעילות למען בית חולים, אני נותן הרצאות על מנהיגות ומוביל ילדים טעוני טיפול לטיולי אופניים. אני גם תורם לקבוצת ספורט שעוסקות בדו-קיום. זה עולה לי בכסף ובזמן, ולפעמים גם בחוסר אהדה. כשאני בא לבקש מאנשים כסף, הם מתייגים אותי כמי שאולי כדאי לסנן את המספר שלו”.
ענבר בעל תואר שני במדעי המדינה ובמנהל עסקים מאוניברסיטת חיפה. הוא נשוי, אב לארבעה ילדים ומתגורר ביישוב תמרת.
הערות שוליים

↑  ההתאחדות לכדורגל בישראל - פרטי בעל תפקיד, באתר www.football.org.il
↑  עיטור העוז שהוענק לרב-סרן בני ענבר על פועלו במבצע סנונית ב-1962, מתוך האתר "בעוז רוחם".
↑  נחמה דואק, שיח לוחמים, ידיעות אחרונות, ‏ 13.09.2013, עמוד 4, כפי שהועלה באתר פרש.
↑  דור בלך, בריא זה הכי, אחי, באתר צה"ל (דרך ארכיון האינטרנט), 19 בספטמבר 2007.
↑  מפקדי סיירת גולני בשניות השבעים, מתוך האתר הרשמי של סיירת גולני.
↑  יעקב ארז, "הלוחמים הסתערו אחרי תידרוך קצר בלי שיהיו להם נתונים על המחבלים" חלק א' חלק ב', מעריב, 11 באפריל 1980.
↑  גל פרל פינקל, ‏פלוגה מעולה, אבל לא יחידת עילית, באתר דבר העובדים בארץ ישראל, 4 באוקטובר 2018.
↑  משה זונדר, "סיירת מטכ"ל", הוצאת כתר, 2000, עמוד 189.
↑  איתי רום, זה כאילו קרה רק אתמול, גלובס, ‏ 27.07.2006, גיורא ענבר: "בראשית 1980, אני מפקד סיירת גולני, אנחנו מבצעים פשיטה על מאהל מחבלים בוואדי חצביה. מטרת הפעולה הייתה לחסל חוליית מחבלים שהשתתפה בפיגוע בקיבוץ משגב- עם. המאהל נמצא כעשרים קילומטר בעומק השטח הלבנוני. אנחנו מבצעים את הפעולה, ובמהלכה מצליחים להרוג שנים עשר מחבלים, לחסל את המאהל על כל המחבלים שיושבים בו, ולחזור לשטחינו עם אור ראשון ללא נפגעים".
↑  גל פרל פינקל, אנשים אחים אנחנו, הבלוג על הכוונת, ‏ 27 בפברואר 2022.
↑  גיורא ענבר, תעביר לי צסק"א, במחנה, ‏ 07.06.2012, עמוד 45, כפי שהועלה באתר פרש.
↑  אביחי בקר, סעיף אמינות, מעריב מוסף סופשבוע, 22 בדצמבר 1995, עמודים 50–54, 55, כפי שהועלה באתר פרש.
↑  עמיר רפפורט וגיא לשם, הקלף הסודי של חיל האוויר, ידיעות אחרונות, 24/04/1999.
↑  לילך שובל ואהרל'ה ויסברג, לוקח אחריות, באתר ישראל היום, 26 באוגוסט 2011.
↑  איתי רום, זה כאילו קרה רק אתמול, גלובס, 27 ביולי 2006, גיורא ענבר: "אני במלחמת לבנון הראשונה הייתי מפקד שלדג. הובלתי את היחידה להשתלטות רגלית על המוזיאון, 'ההיפודרום' קראו לזה, בביירות. זה היה היעד שכולם ידעו עליו, שישב בו קומנדו סורי כל הזמן. כשניתנה פקודה לכבוש את מערב ביירות, על היחידה שלי הוטלה המשימה, ככוח חי"ר במסגרת אוגדת שריון 162, לכבוש את המוזיאון- וכך עשינו. גם שם לא היו נפגעים".
↑  אביחי בקר, "זהו חייבים לצאת", הארץ, ‏ 23.04.1999.
↑  יוסף ולטר, סא"ל ג., 28,: שריף ישראלי בצידון, מעריב, ‏ 18 במאי 1984.
↑  אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007, עמוד 51.
↑  רועי מנדל ושרון רופא-אופיר, "מוישה וחצי הסתכל על כולם בגובה העיניים", באתר ynet, 8 בינואר 2008
↑  אביחי בקר, זהו חייבים לצאת, הארץ, ‏ 23.04.1999, כפי שהועלה באתר פרש.
↑  מפקדי החטיבה: אל"ם גיורא ענבר, מתוך האתר הרשמי של חטיבת גבעתי.
↑  רותה קופפר, המלחמה כפי שמספרים הלוחמים, באתר הארץ, 3 ביוני 2002.
↑  משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמודים 114-113.
↑  אביחי בקר, מלחמות ישראל, באתר הארץ, 24 באוקטובר 2001.
↑  עמוס הראל ואבי יששכרוף, קורי עכביש: פרק ראשון, הוצאת ידיעות אחרונות, 2008.
↑  חברה שלישית לאיתור רכב: עדן טלקום החלה בפעילות, באתר גלובס, 7 ביולי 1999
↑  שישבת - גם גיורא ענבר, מנכ"ל ובעלי אופקי דניש, ידיעות אחרונות, מוסף "ממון שישי", 2 בספטמבר 2011, עמי 15
הסרטונים הנצפים ביותר ביוטיוב

רשימת סרטוני היוטיוב הנצפים ביותר בכל הזמנים היא רשימה של כ-50 סרטונים עם מספר הצפיות הגבוה ביותר בכל הזמנים באתר יוטיוב.
עד 21 ביוני 2015, רק שני סרטונים, "Gangnam Style" של סיי ו"Baby" של ג'סטין ביבר הגיעו לאבן דרך של מיליארד צפיות, אך פחות משלושה חודשים וחצי לאחר מכן, ב-7 באוקטובר 2015, עשרה סרטונים עשו זאת.
נכון לאוגוסט 2022, 201 סרטונים עברו את רף המיליארד צפיות, 88 את רף ה-2 מיליארד, 33 את רף ה-3 מיליארד, 13 את רף ה-4 מיליארד, 6 את רף ה-5 מיליארד, 3 את רף ה-6 מיליארד, ו-2 את רף ה-7 מיליארד.
נכון לספטמבר 2024, ישנו רק סרטון אחד, "Baby Shark", שחצה את הרף של 15 מיליארד צפיות, והוא הסרטון הנצפה ביותר באתר.
שיאים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא שינוי מהותי.
שיאים > עשרת הסרטונים שהגיעו במהירות הגבוהה ביותר למיליארד צפיות

"Hello" - אדל, שעשתה זאת ב-87 ימים.
"Despacito" - לואיס פונסי ודדי יאנקי, שעשו זאת ב-96 ימים.
"Shape of You" - אד שירן, שעשה זאת ב-97 ימים.
"Mi Gente" - וילי ויליאם וג'יי באלווין, שעשו זאת ב-102 ימים.
".APT" - ברונו מארס ורוזה, שעשו זאת ב-105 ימים.
"Échame La Culpa" - לואיס פונסי ודמי לובאטו, שעשו זאת ב-110 ימים.
"Taki Taki" - די ג'יי סנייק, סלינה גומז, קארדי בי ואוזונה, שעשו זאת ב-115 ימים.
"Te Boté (Remix)" - ניו גרסיה, דארל וקספר מאגיקו בהשתתפות באד באני, ניקי ג'אם ואוזונה, שעשו זאת ב-119 ימים.
"X" - ניקי ג'אם וג'יי באלווין, שעשו זאת ב-124 ימים.
"Girls Like You" - מארון 5 וקארדי בי, שעשו זאת ב-129 ימים.
"Sorry" - ג'סטין ביבר, שעשה זאת ב-136 ימים.
"Chantaje" - שאקירה בהשתתפות מאלומה, שעשו זאת ב-139 ימים.
שיאים > עשרת הסרטונים שהגיעו במהירות הגבוהה ביותר ל-2 מיליארד צפיות הם

"Despacito" - לואיס פונסי ודדי יאנקי, שעשו זאת ב-154 ימים.
"Shape of You" - אד שירן, שעשה זאת ב-187 ימים.
"Girls Like You" - מארון 5 וקארדי בי, שעשו זאת ב-293 ימים.
"Chantaje" - שאקירה בהשתתפות מאלומה, שעשו זאת ב-379 ימים.
"Sorry" - ג'סטין ביבר, שעשה זאת ב-394 ימים.
"Mi Gente" - וילי ויליאם וג'יי באלווין, שעשו זאת ב-433 ימים.
"See You Again" - ויז קאליפה וצ'ארלי פות', שעשו זאת ב-515 ימים.
"Perfect" - אד שירן, שעשה זאת ב-542 ימים.
"Closer" - הצ'יינסמוקרס והלסי, שעשו זאת ב-555 ימים.
"Hello" - אדל, שעשתה זאת ב-619 ימים.
שיאים > חמשת הסרטונים שהגיעו במהירות הגבוהה ביותר ל-3 מיליארד צפיות הם

"Despacito" - לואיס פונסי ודדי יאנקי, שעשו זאת ב-203 ימים.
"Shape of You" - אד שירן, שעשה זאת ב-342 ימים.
"See You Again" - ויז קאליפה וצ'ארלי פות', שעשו זאת ב-851 ימים.
"Sorry" - ג'סטין ביבר, שעשה זאת ב-1,044 ימים.
"Uptown Funk" - מארק רונסון בהשתתפות ברונו מארס, שעשו זאת ב-1,226 ימים.
שיאים > שיאים במוזיקה

ג'סטין ביבר מוגדר כאמן המושמע ביוטיוב בכל הזמנים עם כמות הצפיות הכוללות הגבוהה ביותר באתר לערוץ מוזיקה (53 מיליארד צפיות). בין השנים: 2016-2018, ערוץ היוטיוב של ביבר היה הערוץ השני עם מספר המנויים הגבוה באתר. ביבר החזיק בשיא מספר המנויים ביוטיוב (כמוזיקאי) ממאי 2010 עד ספטמבר 2021 עם כ-66 מיליון מנויים. כיום ביבר ממוקם במקום הראשון כמוזיקאי סולו ביוטיוב ויוטיוב מיוזיק (71 מיליון), אחרי הלהקות בלאק פינק ו-בי טי אס.
השיר "גנגנם סטייל" של הראפר הדרום-קוריאני סיי היה הסרטון הראשון שצבר מיליארד צפיות ביוטיוב. נכון לאפריל 2023, ג'יי באלווין הוא היחיד אשר 13 משיריו חצו את רף המיליארד צפיות (9 מתוכם כזמר אורח). אחריו אוזונה עם 13 שירים (9 מתוכם כזמר אורח), באד באני עם 12 שירים (7 מתוכם כזמר אורח), ג'סטין ביבר עם 11 שירים (5 מתוכם כזמר אורח), ריהאנה עם 8 שירים (4 מתוכם כזמרת אורחת), ברונו מארס עם 7 שירים (1 מתוכם כזמר אורח) ו-BTS וניקי ג'אם עם 6 שירים (1 מתוכם כזמר אורח).
אד שירן הוא האמן היחיד שיש לו שלושה סרטונים שחצו את רף 3 מיליארד צפיות. אחריו מארון 5, קייטי פרי וטיילור סוויפט עם שני סרטונים שחצו את רף ה-3 מיליארד.
ג'יי באלווין הוא האמן היחיד שיש לו 5 סרטונים שחצו את רף 2 מיליארד צפיות. אד שירן, ג'סטין ביבר, ברונו מארס, אוזונה, ריהאנה, באד באני ואדל הם האמנים היחידים אשר להם שלושה סרטונים שחצו את רף 2 מיליארד הצפיות.
"Despacito" של לואיס פונסי ודדי יאנקי היה הסרטון הנצפה ביותר למשך 3 שנים, עד נובמבר 2020, והיה הראשון שעבר את רף 5, את רף 6 ואת רף 7 מיליארד הצפיות.
ראו גם

הסרטונים הישראלים הנצפים ביותר ביוטיוב
ערוצי היוטיוב בעלי מספר המנויים הגדול ביותר
השירים המושמעים ביותר בספוטיפיי
חשבונות הטוויטר הנעקבים ביותר
חשבונות הטיקטוק הנעקבים ביותר
חשבונות האינסטגרם הנעקבים ביותר
הפוסטים האהובים ביותר באינסטגרם
הערות שוליים

1 2  YouTube Stats of Adele - Hello, kworb.net
1 2 3  YouTube Stats of Luis Fonsi - Despacito ft. Daddy Yankee, kworb.net
1 2 3  YouTube Stats of Ed Sheeran - Shape of You [Official Video], kworb.net
1 2  YouTube Stats of J Balvin, Willy William - Mi Gente (Official Video), kworb.net
↑  dykim0102, Rosé's "APT." With Bruno Mars Becomes Fastest MV By Asian Act To Reach 1 Billion Views, Soompi, ‏2025-01-31 (באנגלית אמריקאית)
↑  YouTube Stats of Luis Fonsi, Demi Lovato - Échame La Culpa (Video Oficial), kworb.net
↑  YouTube Stats of DJ Snake - Taki Taki ft. Selena Gomez, Ozuna, Cardi B, kworb.net
↑  YouTube Stats of Te Bote Remix - Casper, Nio García, Darell, Nicky Jam, Bad Bunny, Ozuna | Video Oficial, kworb.net
↑  YouTube Stats of Nicky Jam x J. Balvin - X (EQUIS) | Video Oficial | Prod. Afro Bros & Jeon, kworb.net
1 2  YouTube Stats of Maroon 5 - Girls Like You ft. Cardi B, kworb.net
1 2 3  YouTube Stats of Justin Bieber - Sorry (PURPOSE : The Movement), kworb.net
1 2  YouTube Stats of Shakira - Chantaje (Official Video) ft. Maluma, kworb.net
1 2  YouTube Stats of Wiz Khalifa - See You Again ft. Charlie Puth [Official Video Furious 7 Soundtrack], kworb.net
↑  YouTube Stats of Ed Sheeran - Perfect (Official Music Video), kworb.net
↑  YouTube Stats of The Chainsmokers - Closer ft. Halsey (Official Lyric Video), kworb.net
↑  YouTube Stats of Mark Ronson - Uptown Funk ft. Bruno Mars (Official Video), kworb.net
↑  Top Viewed YouTube Channels
↑  William Gruger, PSY’s ‘Gangnam Style’ Video Hits 1 Billion Views, Unprecedented Milestone, Billboard, ‏21 בדצמבר 2012
↑  Hugh McIntyre, BTS Score Yet Another Billion-View Music Video With ‘Idol’, Forbes, ‏12 בספטמבר 2021
↑  YouTube Milestones - Fastest to each 100 million milestone, kworb.net
↑  YouTube - Most Viewed Music Videos of All Time, kworb.net
↑  MyTop100Videos (25 בינואר 2015). "Most Viewed Videos of All Time #4". YouTube. נבדק ב-28 בינואר 2017. {{cite web}}:  (עזרה)
↑  MyTop100Videos. "Most Viewed Videos of 2005 and 2006". YouTube. נבדק ב-28 בינואר 2017. {{cite web}}:  (עזרה)
1 2 3 4 5 6 7 8 9 10 11 12 13 14 15  MyTop100Videos (18 באוקטובר 2012). "Top 500 Most Viewed Videos of All Time". YouTube. נבדק ב-28 בינואר 2017. {{cite web}}:  (עזרה)
1 2  MyTop100Videos (28 באוקטובר 2012). "Most Viewed Videos of All Time #2". YouTube. נבדק ב-28 בינואר 2017. {{cite web}}:  (עזרה)
אלילה דיאן

| --- | --- |

דיאן בהופעה, 2008
 לידה:  20 באפריל 1983 (בת 41) נבדה סיטי, ארצות הברית 
 שם במה:  Alela Diane 
 מוקד פעילות:  קליפורניה, ארצות הברית
 תקופת הפעילות:  מ-2003
 מקום לימודים:  תיכון נבאדה יונון 
 סוגה:  פולק, פסיכו-פולק, אמריקנה
 שפה מועדפת:  אנגלית 
 כלי נגינה:  גיטרה 
 חברת תקליטים:  Holocene Music Names Records
 www.aleladiane.com
 פרופיל ב-IMDb
 
אלילה דיאן מניג (Alela Diane Menig; נולדה ב-20 באפריל 1983 בנבאדה סיטי, קליפורניה) היא זמרת ויוצרת אמריקאית המקושרת לסגנונות פסיכו-פולק ו-New Weird America.
ביוגרפיה

דיאן גדלה להורים מוזיקליים (אביה מנגן בלהקת מחווה לגרייטפול דד, ולפעמים מלווה אותה בהופעות בגיטרה או מנדולינה), ושרה במקהלת בית הספר. את ההקלטות הראשונות שלה הוציאה באופן עצמאי בתקליט "Forest Parade", כשהיא מכינה לכל עותק עטיפה בנפרד, על נייר חום. הופעותיה הראשונות היו כאורחת של חברת הילדות שלה, המוזיקאית ג'ואנה ניוסום.
את השירים לאלבום האולפן המלא הראשון שלה, The Pirate's Gospel כתבה בטיול לאירופה. דיאן הקליטה אותם בסטודיו של אביה, הוציאה אותם לאור באופן עצמאי - ושוב הכינה בעצמה את עטיפות האלבום מנייר חום ותחרה, כתבה וציירה עליהן ביד. באוקטובר 2006 הלייבל "Holocene Music" הוציא לאור מחדש את האלבום עם שינויים בשירים ובסדר השירים. האלבום התקבל יפה בביקורות, בין השאר בטיימס וב-NME.
שיר חדש, "Dry Grass and Shadows", יצא באוסף של מוזיקה מנבאדה סיטי. חמישה שירים נוספים יצאו לאור באוקטובר 2006 בבריטניה, במהדורה מוגבלת על גבי תקליט ויניל, "Songs Whistled Through White Teeth".
ב-2008 תרמה את קולה לפרויקט The Silence of Love של הלהקה Headless Heroes בה חידשו, בין השאר, שירי פולק ישנים.
אלבומה השני, To Be Still, יצא ב-2009 וזכה לביקורות טובות.
דיאן הופיעה באירופה ובארצות הברית עם טום ברוסאו וכמופע פותח לדסמבריסטס, Akron/Family וושתי באניאן.
אלבומה השלישי Alela Diane & Wild Divine יצא באפריל 2011.
דיסקוגרפיה > אלבומי סטודיו

The Pirate's Gospel, Holocene Music, 2006 (רשימת שירים מורחבת)
To Be Still, Rough Trade, 2009
Alela Diane & Wild Divine, Rough Trade, 2011
דיסקוגרפיה > אלבומים בהוצאה עצמית

Forest Parade, 2003
The Pirate's Gospel, בהוצאה עצמית, 2004
על הדרך עץ עומד

איציק מאנגר קורא את שירו (בתים א'–ב')
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
"על הדרך עץ עומד" (במקור ביידיש: "אויפֿן וועג שטייט אַ בוים"; בתעתיק אנגלי: "Oyfn veg shteyt a boym"), הוא שיר יידי מאת איציק מאנגר שנכתב בוורשה בירת פולין בשנת 1938, התפרסם לראשונה ב-21 באפריל 1938 בעיתון הוורשאי "נײַע פֿאָלקסצײַטונג" ולאחר מכן נכלל בקובץ שיריו "וואָלקענס איבערן דאַך" (עננים מעל הגג), שראה אור בשנת 1942 בלונדון בהוצאה 'אַליינעניו' (לבדי), הוצאה עצמית של המחבר. שירו של מאנגר הוא גרסה למוטיב העממי היהודי של עץ כפוף העומד על אם הדרך. גרסתו המפורסמת של שיר עממי זה מספרת על יהודי שנוסע לארץ ישראל בעיניים דומעות ועל שמחת בית ישראל כשייסעו לארץ.
שירו של מאנגר הוא בלדה לירית על ילד המבקש להפוך לציפור שתעוף אל העץ הנטוש, העומד לבדו בחורף כדי לזמר לו שיר עליז ולנחמו; האמא היהודייה, הדואגת לבנה פן יצטנן, ואהבתה-דאגתה כמעט חונקת אותו, מפצירה בבנה שילבש בגדים חמים שמא יקפא, אולם עם הבגדים גופו כבד והוא אינו יכול לעוף, והעץ נותר מיותם. קוראי השיר לא הסתפקו ברובד הפשטני ומצאו בו, בדיעבד, את אווירת השואה הממשמשת ובאה ורבדים סמליים עמוקים יותר. לממד הטרגי של השיר הוסיפה המלודיה שנכתבה לו, כנראה על ידי פיליפ לסקובסקי. על אף שנכתב זמן קצר לפני מלחמת העולם השנייה, השיר מזוהה במידה רבה עם זיכרון השואה ועם העולם היהודי במזרח אירופה שחרב. השיר הוא שירו הפופולרי ביותר של מאנגר. הוא זכה למספר תרגומים לעברית – הידוע שבהם הוא של נעמי שמר – ולביצועים רבים ביידיש ובעברית.
שירו של מאנגר > פרסום השיר והתקבלותו

השיר התפרסם לראשונה ב-21 באפריל 1938 בעיתון הוורשאי "נײַע פֿאָלקסצײַטונג", שבוע לאחר שעזב מאנגר לפריז. ממשלת גוגה-קוזה שללה ממנו את אזרחותו הרומנית, ובעקבות זאת סירבו שלטונות פולין להאריך את אישור השהייה שלו, למרות פניותיו החוזרות ונשנות. מאנגר כתב את השיר לפני שעזב, וביום נסיעתו לפריז השאיר אותו במערכת העיתון, שבו כתב בקביעות עד לגירושו מפולין, כדי שיפורסם עם עזיבתו. השיר קשור בעזיבתו מאונס של מאנגר את ורשה: בשיר העם עוזב היהודי בבכי כדי לעלות לציון, ואילו מאנגר נאלץ לעזוב את ורשה ולצאת לגלות נגד רצונו.
כותרתו המקורית של השיר, שאותה שינה מאנגר מאוחר יותר, הייתה "איציק מאנגער – א פויגל" (איציק מאנגר – ציפור), והיא מראה עד כמה אישי היה השיר (גם בשיר עצמו נזכר השם 'איציק', כשהאֵם פונה לדובר בשמו). כעבור כעשרים שנה העיד מאנגר כי כתב את השיר "לזכר אמי – אם יהודייה פשוטה, שלא ידעה קרוא וכתוב, אבל ניחנה בים של אהבה שעלול היה להכביד על הכנפים החזקות ביותר".
כעבור כחודשיים, בחודש יוני, נדפס השיר שוב – הפעם תחת הכותרת הסתמית "ליד" (שיר) – בכתב העת הספרותי הניו-יורקי הוותיק "די צוקונפֿט" (שם הוקדש לאברהם לְיֶסין). בהמשך נדפס השיר בספר שיריו של מאנגר "וואָלקענס איבערן דאַך" (עננים מעל הגג), שראה אור בשנת 1942 בלונדון בהוצאה 'אַליינעניו' (לבדי), הוצאה עצמית של המחבר, ששימשה אותו לבדו. מאוחר יותר נכלל השיר בקובץ שיריו "ליד און באַלאַדע" (ניו יורק 1952), שראה אור לרגל יובלו של המשורר.
ב-1966 היה השיר בין אלה שקרא מאנגר בתקליט "איציק מאנגער לייענט איציק מאנגער" (איציק מאנגער קורא איציק מאנגער), שהופק בישראל ביוזמתו של שלום רוזנפלד.
השיר זכה להצלחה מידית בוורשה. הוא היה לשיר פופולרי ביותר (אולי גם בזכות הלחן; ראו להלן), כמו גם לשירו הפופולרי ביותר של מאנגר. הוא צוטט והושר לעיתים מזומנות, לרבות בגטו ורשה ובגטו לודז' בעת המלחמה. יש התולים את הפופולריות הרבה של השיר, גם בימינו, בנושאו האוניברסלי של אדם צעיר הניצב על סף ההתבגרות ומנסה למצוא את דרכו העצמאית בעולם, או בהשתמעויות האלגוריות שלו.
שירו של מאנגר > תוכן > תמות ומבנה

השיר הוא בלדה העוסקת בכיסופיו של הדובר, הילד איציק, בן דמותו של המשורר, להפוך לציפור כדי שיוכל לנחם את העץ, שננטש על ידי כל ציפוריו ונותר בודד וחשוף לרוחות – כיסופים המסוכלים על ידי אמו האוהבת והחרדה (ארכיטיפ של האם היהודייה). לשיר אחד-עשר בתים מרובעים.
בשני הבתים הראשונים מסופר על העץ העומד על אם הדרך, שחוח, בודד לאחר שכל ציפוריו עזבו אותו והותירו אותו מופקר לסופה. בפתיחה זו של השיר מזהה חוקר ומבקר הספרות י"ח בילצקי את "נימת החורבן". בבית השלישי מתחיל הדיאלוג בין הבן לאמו, המהווה את עיקר השיר. הבן שואף לצאת לדרך עצמאית. השיחה בין השניים מלאה רגש. בבתים ג'–ד' שח הדובר לאמו שאם לא תפריע לו, הוא יהפוך לציפור, יעוף אל העץ, ישב עליו וירדים אותו בשיר לחורף. האֵם (בית ה') חרדה לבנה, שמא יקפא מקור על העץ (הרקע להתרחשות הוא אפוא אירופה הקרה, ערש מולדתו של המשורר). אולם הבן בשלו (בית ו'), ותוך כדי שיחה הופך לציפור. האם (בתים ז'–ט') אינה מרפה: היא ממררת בבכי ומבקשת מבנה היקר – איציק ("'איציק קרוין", איציק עטרת ראשי) – שייקח אִתו סוודר, יגרוב ערדליים ויחבוש כובע חם, שלא יתקרר חלילה, ושילבש גם אפודה, שכן אם לא ישמע בקולה – ימצא עצמו בין המתים. הדובר, אשר הפך לציפור, מרגיש כי אמו העמיסה עליו יותר מדי והוא אינו יכול לעוף: "אֲנַסֶּה לָׂעוּף... לַשָּׁוְא / עוֹד כָּנָף אָרִימָה, – / נֶטֶל רַב עַל דַּל-כָּנָף / הֶעֱמִיסָה אִמָּא." (בתרגום סבר). והבן מכיר בעצב בכך שאהבתה של האם חיבלה במעופו, לא אפשרה לו להיות ציפור: "נֶעֱצָב, אֶל פְּנֵי אִמִּי / דֹּם אֶשָּׂא עֵינַיִם... / לֹא נָתְנָה לִי חִבָּתָה / טוּס כְּעוֹף שָׁמַיִם." ("ס'האָט איר ליבשאפט נישט געלאָזט / ווערן מיך א פויגל"; 'אהבתה לא נתנה לי / להיות לציפור).
שירו של מאנגר > תוכן > פרשנות

יצחק בקון עמד על כך שבשיר ניצב סמל של אם – העץ, שציפוריו-ילדיו פרחו ממנו – כנגד דמות ריאלית של אם. הטרגדיה של האם בשיר מגולמת במיתוס עץ-אם. בין שתי ישויות האם – המיתית והריאלית – יש מתח, או דיאלקטיקה: הבן מוצא עצמו בקונפליקט בין משאת נפשו, מעוף אל העץ-האם, לבין דרישותיה של האם הריאלית.
הבן-הציפור, בניגוד לאֶּׁחיו הציפורים, אינו מבקש לעזוב את העץ-האם ולהרחיק לאחת מארבע רוחות השמים, אלא לשבת עליו ולהנעים לעץ בשירתו את ימי הזקנה. הדרך הייחודית שהוא בוחר בה, בניגוד לזו של הקולקטיב, היא לא לִרחוק מהקן, אלא לגמול לאם-העץ, שערסלה אותו כילד, ולערסל אותה בחורף חייה, וזאת באמצעות אמנות: שירה וזמרה. עזיבת הקן אינה דרמטית, שכן הוא מבקש להרחיק רק עד צמרת העץ; ובכל זאת, אמו נוקטת בשיטות שונות כדי למנוע את עזיבתו. ראשית, היא מפעילה מניפולציה של דמעות, שיידע מה גדול הכאב שהוא מסב לה. הסיבה המפורשת לדמעות אינה חששה מבדידותה או מעצמאותו של הגוזל, אלא חששה שיקפא מקור על העץ; דבריה, "מיר פארפרוירן" (תקפא לי), הם צורה מילולית סטנדרטית ביידיש (כמו גם בעברית מדוברת), אולם ב"תקפא לי" זה של האם יש גם כדי להציע שהיא מתייחסת לבנה כאל שלוחה שלה. תשובתו של הבן, "על עינייך היפות צר לי, אמא" (אמירה שניתן לזהות בה יסוד אדיפלי), אינה מרככת את עמדת האם – שלאחר שבנה הופך ממש לציפור, פורצת בבכי של ממש. הבכי מלווה במניפולציה נוספת: היא שוב אינה אוסרת על בנה לעזוב, אלא רק מורה לו להתעטף היטב בבגדים מחממים, שאם לא כן צפויה לו סכנת מוות; כלומר, היא מצווה על הגוזל הרך, שרק הפך לציפור ומבקש רק לפרוש כנפיים, "שיקשור את צווארו וראשו, יכביד בערדליים על צעדיו ויחנוק את נשימתו בגופייה העבה, שלבית החזה הקטן שלו [...] הגוזל רוצה להמריא, להגשים את ייעודו, להפוך לאמן הזקוק לחופש. אך האֵם מעמיסה עליו את זוטות החיים המקבעות אותו למקומו ואינן מאפשרות לו לפרוש כנפיים. לאה גרפינקל ניסתה למפות את הסיטואציה:
טכניקה עיקרית של האם היא דיבורה לגוזלה בלשון חיבובים כשהיא מונעת ממנו את העזיבה על ידי העמסת הבגדים הכבדים והמטען הרגשי. לדברי גרפינקל, "לשון חיבובים אינה מותירה מקום למרד, לכן הגוזל של מאנגר אינו מורד ונשאר". ולבסוף, האֵם אמנם עושה כל שביכולתה לעכב או אף למנוע את פריסת הכנפיים של גוזלה, כדי שלא יקיים אינטראקציות שיבואו על חשבון הקשר בינה לבינו – במילים אחרות, שהיא תוסיף להיות בת-השיח היחידה בעולמו. אפשרות נוספת שיש להביא בחשבון היא שהדיאלוג הוא איננו אלא דיאלוג פנימי של הבן, הנקרע בין היסודות השונים בתודעתו, ובסופו של דבר חושש לצאת לדרך עצמאית משלו.
שירו של מאנגר > השיר כמוטיב עממי המוכנס לסדר השירה האמנותית

מאנגר העריך במיוחד את התרבות העממית היהודית ואת שיר העם. לדעתו, "המוזיקלי ביותר במסורת השירה היהודית היה שיר העם היהודי"; "שירי עם הם עיניים שבעדן מביט העם אל תוך הנשמה"; וב-1939 כתב: "האם אפשרית בכלל ספרות חיה ללא בסיס פולקלורי? התשובה היא לא באלף רבתי. הפולקלור החי הוא האדמה השחורה ממנה צומחת אורגאנית הספרות החיה והמשפיעה". עניינו בשירה העממית חרג מגבולות היצירה היהודית; ב-1936 פרסם אנתולוגיה של תרגומיו ליותר מ-50 שירי עם משל 13 עמים.
לדברי המשורר נתן יונתן, שתרגם משירת מאנגר,
חוקרת ספרות היידיש רות וייס קובעת כי
והמבקר י"ח בילצקי רואה בשירו של מאנגר 'על הדרך עץ עומד' עדות ל"דרך הארוכה שעשתה ספרות יידיש משיר העם הפרימיטיבי לשיר האמנותי". לדבריו,
שירו של מאנגר > דימוי הציפור

בשירתו של איציק מאנגר שזורה מטפוריקה ציפורית עשירה. כפי שמציעה כותרת השיר המקורית, נראה כי המשורר הזדהה עם דמות הציפור; בשעה שנטע עץ לזכר קורבנות השואה ביער הקדושים, אמר: "חברים, אויב איר וועט זען א פויגל אויף מיין בוים, זיַיט וייסן אז דאָס בין איך – ס'איז מיין גלגול" (=חברים, אם תראו ציפור על עצי, תדעו שזה אני – זה הגלגול שלי). לדברי שלמה נש, דימויי הציפור של מאנגר עשירים ועמוסי משמעות, יש בהם ממד מרהיב והם בעלי כוח שופע ורבגוני; הם "צופן לעולם חיוני, מלא רגש, הרה סמלים ומשמעויות, מרתק ומרומם נפש". לעיתים הציפורים חורשות רע או מבשרות רעות; בהקשר של שואת יהודי אירופה מופיעה בשיר קינתו של מאנגר על השואה "אונטער די חורבות פון פוילן" (על חָרבותיה של פולין) דמות ציפור נשגבת בסמליות האבל שבה: "דער גרויסער שבעה-פויגל" (ציפור ה שִׁבעה הגדולה). הציפורים אצל מאנגר מהוות "מעין נציגות של התחום האלוהי או של עולם הפועם במסתרים". ב'על הדרך עץ עומד' מסמלת הציפור את כיסופיו של הדובר-הילד, המבקש להציע ניחומים ליצור השרוי בעצבות – העץ, המגונן בשגרה על ציפורים כמותו. הכנפיים והמעוף הם סמל לדרכו העצמאית של הבן. לאה גרפינקל הציעה שדימוי הציפור נשען גם על כינוי החיבה היידי הנפוץ לילדים קטנים, "פייגעלע" (גוזל).